SCGP ออก “หุ้นกู้ดิจิทัล” 5 พันล้าน ชูดอกเบี้ย 2.80% ขายรายย่อย
SCGP ออก “หุ้นกู้ดิจิทัล” อายุ 2 ปี 10 เดือน อัตราดอกเบี้ยคงที่ 2.80% ต่อปี วงเงิน 5 พันล้าน เสนอขายรายย่อย นำเงินขยายธุรกิจ-ทุนหมุนเวียนบริษัท
SCGP ออก “หุ้นกู้ดิจิทัล” อายุ 2 ปี 10 เดือน อัตราดอกเบี้ยคงที่ 2.80% ต่อปี วงเงิน 5 พันล้าน เสนอขายรายย่อย นำเงินขยายธุรกิจ-ทุนหมุนเวียนบริษัท
18 ก.ค. 2565

บริษัท เอสซีจี แพคเกจจิ้ง จำกัด (มหาชน) หรือ SCGP เปิดเผยว่า  บริษัทออกหุ้นกู้ในรูปแบบ หุ้นกู้ดิจิทัล ครั้งที่ 1/2565 (SCGP256A) จำนวนไม่เกิน 5,000 ล้านบาท ภายใต้“โครงการออก หุ้นกู้ ปี พ.ศ. 2565 วงเงินรวม 40,000 ล้านบาท เพื่อนำเงินไปชำระคืนเงินกู้ และใช้ในการลงทุนขยายธุรกิจ รวมทั้งใช้เป็นเงินทุนหมุนเวียนทั่วไป
สำหรับหุ้นกู้มีอายุ 2 ปี 10 เดือน อัตราดอกเบี้ยคงที่ 2.80% ต่อปี โดยออกหุ้นกู้วันที่ 1 สิงหาคม 2565 และครบกำหนดไถ่ถอนวันที่ 1 มิถุนายน 2568 กำหนดจ่ายดอกเบี้ยทุก  6 เดือน (1 กุมภาพันธ์ และ 1 สิงหาคม) เสนอขายแก่บุคคลธรรมดา โดยมีธนาคารกรุงไทย จำกัด (มหาชน) หรือ KTB เป็นผู้จัดการจัดจำหน่าย และได้รับการจัดอันดับเครดิต โดย บริษัท ฟิทช์ เรทติ้ง(ประเทศไทย) ที่ระดับ A+(tha)